Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Valamennyi büntetés-végrehajtási intézet alkotmányos kötelessége az intézeti rendszabályok keretei között e jog gyakorlásának lehetõvé tétele, az ehhez szükséges tárgyi és személyi feltételek biztosítása. A szabad vallásgyakorlás keretében az elítélt egyháza lelkészével ellenõrzés nélkül tarthat kapcsolatot; megvásárolhat, és magánál tarthat a vallása gyakorlásához szükséges könyveket és az intézet rendjét nem veszélyeztetõ vallási kegytárgyakat. A szabadságvesztés végrehajtásának szabályairól szóló 6/1996. (VII. 12.) IM rendelet 147. § (5) bekezdése azt is elõírja, hogy az élelmezésnél
Paragraph Index: 294

Valamennyi büntetés-végrehajtási intézet alkotmányos kötelessége az intézeti rendszabályok keretei között e jog gyakorlásának lehetõvé tétele, az ehhez szükséges tárgyi és személyi feltételek biztosítása. A szabad vallásgyakorlás keretében az elítélt egyháza lelkészével ellenõrzés nélkül tarthat kapcsolatot; megvásárolhat, és magánál tarthat a vallása gyakorlásához szükséges könyveket és az intézet rendjét nem veszélyeztetõ vallási kegytárgyakat. A szabadságvesztés végrehajtásának szabályairól szóló 6/1996. (VII. 12.) IM rendelet 147. § (5) bekezdése azt is elõírja, hogy az élelmezésnél az intézet lehetõségein belül az elítélt vallási igényét is figyelembe kell venni. Panaszos vallási igényeinek figyelembevételére a pálhalmai Büntetés-végrehajtási Intézetben nem volt lehetõség. Ez az intézet nagyüzemi konyhát mûködtet, az ennek megfelelõ technikai felszereltséggel. Annak érdekében, hogy az élelmezést érintõ vallási elõírások betartásra kerüljenek, a jelenlegi konyha mellett egy különálló, elzárható konyhahelyiség kialakítása lenne szükséges, erre a beruházásra azonban az intézet nem rendelkezik megfelelõ pénzeszközökkel. Az elítéltnek a vallásgyakorláshoz való jogát a büntetés-végrehajtás szervezetrendszerén belül biztosítani kell, indokolt esetben tehát át kell szállítani abba a büntetésvégrehajtási intézetbe, ahol ezt a jogát szabadon gyakorolhatja. Az általános helyettes megállapította, hogy a Büntetésvégrehajtás Országos Parancsnoksága azzal, hogy a panaszos átszállítási kérelmét – melynek célja olyan büntetésvégrehajtási intézetbe való átszállítás volt, amelyben a kóser étkeztetés biztosítható – elutasította, a vallásszabadsághoz való joggal összefüggésben visszásságot okozott. Az általános helyettes ajánlásban kérte a büntetés-végrehajtás országos parancsnokát, vizsgálja meg, hogyan lehetne panaszos számára a vallási elõírásoknak megfelelõ étkeztetést biztosítani, és tegyen intézkedést ennek érdekében. A válaszadási határidõ még nem telt el. OBH 3399/2002. A jogorvoslathoz való joggal összefüggõ visszásságot okoz a Központi Kárrendezési Iroda (KKI) eljárása, ha a határozata ellen benyújtott keresetlevelet nem továbbítja a bírósághoz. A jogbiztonság elvét sérti a KKI eljárása, ha az ügyintézési határidõt túllépi. Az országgyûlési biztoshoz intézett beadványában panaszos 1945. január 10. és 1948. június 20. napja között hadifogolyként elszenvedett személyi sérelmével összefüggõ kárpótlási ügyében a Központi Kárrendezési Iroda (KKI) eljárását sérelmezte. Az országgyûlési biztos a jogbiztonság elvének, valamint a jogorvoslathoz való jog sérelmének gyanúja miatt indított vizsgálatot. A KKI fõigazgatójának írásos tájékoztatása szerint panaszos „az életüktõl és szabadságuktól politikai

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes